необходимите грижи за бебешките дрехи
разбира се, с избора на правилните бебешки дрешки вашата отговорност като родители не приключва. важно е да се грижите добре за тези дрехи с оглед сигурността и комфорта на бебчето. затова сме ви приготвили и няколко полезни съвета, които ще ви помогнат при прането и грижата за бебешките дрехи:
– подходящ перилен препарат – задължително ползвайте перилни препарати, които са специално предназначени за бебешки дрехи. те са достатъчно силни, за да се справят със замърсяванията по тях и в същото време не съдържат химикали, предизвикващи алергични реакции по кожата.


– самостоятелно пране – през първите шест месеца е добре също така дрехите на вашето бебче да се перат самостоятелно. това помага да се избегне контактът с остатъци от опасни за бебето продукти, съдържащи се в дрехите на възрастните. като например следи от парфюм, червило, грим и т.н.


– необходимо гладене – създайте си навик винаги да гладите бебешките дрешки. и не го казваме единствено заради красивия и приятен вид на дрехата след гладене. горещата ютия гарантира премахването на бактериите, които биха представлявали риск за бебето. така че най-добре се възползвайте от възможностите й!

